stanford-oval/wikipedia huggingface dataset:
גאוגרפיה של פינלנד

| --- | --- |
 (למפת פינלנד מוגדלת) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי +(למפת פינלנד רגילה) הלסינקי רובניימי אואולו קאיאני יואנסו קואופיו מיקלי סייניוקי קוקולה ואסה טמפרה ייבסקילה פורי טורקו לאפנראנטה לאהטי המנלינה קוטקה מרייהאמן רוסיה שוודיה נורווגיה המפרץ הבוטני  המפרץ הפיני  הים הבלטי +
 יבשת:  אירופה 
 קואורדינטות:  65°N 27°E﻿ / ﻿65°N 27°E﻿ / 65; 27
 שטח
 דירוג שטח:  66
 שטח:  338,145 קמ"ר
   אדמה:  303,815 קמ"ר (89.85%)
   מים:  34,330 קמ"ר (10.15%)
 גובה
 הנקודה הנמוכה:  0 מטר  (הים הבלטי)
 גובה ממוצע:  164 מטר
 הנקודה הגבוהה:  1,328 מטר (הלטי)
 מידע נוסף
 אורך קו החוף:  1,250 ק"מ
 אורך הגבולות:  2,563 ק"מ
 מדינות גובלות:  שוודיה, נורווגיה, רוסיה 
 
תמונת לוויין של פינלנד
הגאוגרפיה של פינלנד שונה מזו של ארצות נורדיות אחרות. פינלנד גובלת בים הבלטי, במפרץ הבוטני ובמפרץ הפיני, והיא המדינה הצפונית ביותר ביבשת האירופאית. אמנם ישנן מדינות המגיעות צפונה ממנה, אך פינלנד כולה משתרעת מעל קו הרוחב של 60 מעלות צפון, וכמעט רבע משטחה נמצא מצפון לחוג הארקטי.
גאולוגיה ותצורות נוף

שטחה הכולל של פינלנד הוא 338,144 קמ"ר.
פינלנד היא המדינה השמינית בגודלה באירופה, אחרי רוסיה, אוקראינה, צרפת, ספרד, שוודיה וגרמניה. מתוך שטח זה 10% מכוסים מים, 69% מיוערים, 8% מהווים אדמת חקלאות ו-13% אחרים.
ההשפעות הבולטות ביותר על הגאוגרפיה של פינלנד היו הקרחונים היבשתיים ששפשפו ופיסלו בשטח הפנים של המדינה.
כאשר הקרחונים נסוגו לפני כ-10,000 שנים, השאירו מאחוריהם מוֹרֶנות (תצורת נוף שהיא תוצאה של סחיפת גושי אדמה), תלי-קרח ותלוליות גְּרֹפֶת.
סימנים נוספים להימצאותם של הקרחונים בעבר כוללים את אלפי האגמים שלקחו חלק בהיווצרותם בחלקה הדרומי של המדינה. עוצמת הקרח הנע העמיקה את קרקעית האגמים, ומים מומסים עזרו במילואם.
נסיגת הקרחונים כה טריה (לפי מונחים גאולוגיים) עד כי דפוסי ניקוז מודרניים מבוססים בקושי.
כיוון התקדמות הקרחונים ונסיגתם קובעים את הערכות האגמים והזרמים לכיוון כללי של צפון-מזרח עד דרום-מערב.
שני רכסי הסלפאוסלקה (Salpausselkä), המקבילים זה לזה וביניהם מרחק של כ-25 ק"מ, הם המוֹרֶנות הסופיות. הם מתנשאים עד לגובה של כ-200 מטרים, הנקודה הגבוהה ביותר בדרום פינלנד.
צורתה של פינלנד מזכירה אדם בעל זרוע אחת. ישנה הקבלה בין צורה זו לבין הפרסוניפיקציה הלאומית של פינלנד - Finnish Maiden (בפינית- Soumi-neito) - והארץ כולה מכונה לעיתים בשפה הפינית בשמה של הגבירה. עניין זה מופיע גם בהקשר הרשמי - השטח שסביב Enontekiö בחלקה הצפון-מערבי של הארץ, בין שוודיה ונורווגיה, נקרא לעיתים "הזרוע" (käsivarsi).
לאחר מלחמת ההמשך פינלנד ויתרה על חלקי אדמה נרחבים לטובת רוסיה, בהסכם שביתת הנשק של מוסקבה בשנת 1944, ונאמר על הדמות כי איבדה את זרועה האחרת כמו גם מכפלת מ"חצאיתה".
אקלים

קווי הרוחב מהווים את ההשפעה המרכזית על אקלימה של פינלנד.
בגלל מיקומה הצפוני, החורף הוא העונה הארוכה ביותר. בממוצע, החורף נמשך מתחילת דצמבר עד אמצע מרץ באזור דרום-מערב ובארכיפלג, ומתחילת אוקטובר עד תחילת מאי באזור לפלנד. משמעות הדבר היא שהאזורים הדרומיים יותר של המדינה מכוסים בשלג במשך כ-4 חודשים מהשנה, והאזורים הצפוניים - כ-7 חודשים מהשנה. עונת החורף הארוכה גורמת לכמחצית מהמשקעים (500-600 מ"מ) בצפון לעטות צורת שלג. בדרום, כמות המשקעים נעה בין 600 ל-700 מ"מ בשנה. בדרום, כמו בצפון, המשקעים יורדים לאורך כל השנה, אך כמות השלג בו קטנה יותר.
האוקיינוס האטלנטי ממערב ויבשת אירואסיה במזרח הם שני גורמים הפועלים יחד לקביעת האקלים בפינלנד. מימיו החמים של זרם הגולף וזרם האוקיינוס האטלנטי, אשר מחממים את נורווגיה ושוודיה, מחממים גם את פינלנד.
רוחות מערביות מביאות עימן זרמי אוויר חם לאזורים הבלטיים ולחופי המדינה, ובכך ממתנות את הטמפרטורות בחורף, בעיקר בדרום. רוחות אלו, בהשפעתן גם על עננים, מקטינות את כמות השמש המגיעה בקיץ.
בניגוד לכך, מערכת הלחץ הגבוה שנמצאת מעל היבשת האירואסייתית מנטרלת את ההשפעות הימיות על האקלים בפינלנד וגורמת לחורפים קשים ולטמפרטורות גבוהות לעיתים בקיץ.
הטמפרטורה הגבוהה ביותר שנרשמה בפינלנד היא C°‏ 37.2 (ליפרי, יולי 2010). הטמפרטורה הנמוכה ביותר היא C°‏ 51.5− (קיטילה, ינואר 1999).
הטמפרטורות השנתיות הממוצעות גבוהות יחסית באזור הדרומי - 
 C°‏ 5 עד C°‏ 7.5, עם חורף מתון וקיץ חמים. באזור הצפון-מזרחי של לפלנד הן נעות מ-C°‏ 0 ל-C°‏ 4−.
שטח וגבולות

שטח
שטח כולל: 337,030 קמ"ר
יבשה: 305,470 קמ"ר
מים: 31,560 קמ"ר
גבולות יבשתיים וימיים
אורך כולל של גבולות יבשתיים: 2,628 ק"מ
מדינות שכנות: נורווגיה 729 ק"מ, שוודיה 586 ק"מ, רוסיה 1,313 ק"מ
קו החוף: 1,126 (לא כולל איים וקוי חוף מקוטעים)
ים טריטוריאלי: 12 מיילים ימיים (22.2 ק"מ), 3 מיילים ימיים (5.56 ק"מ) במפרץ של פינלנד
שיאי גבהים
הנקודה הנמוכה ביותר: הים הבלטי 0 מטרים
הנקודה הגבוהה ביותר: הלטיטונטורי (Haltitunturi) גובה של 1,328 מטרים
משאבי טבע וניצול השטח

משאבים טבעיים: עץ, נחושת, אבץ, עפרת ברזל, כסף
ניצול השטח (נכון לשנת 1993):
קרקע ראויה לעיבוד: 8%
יבול קבוע: 0%
שטחי מרעה קבועים: 0%
קרקע מיוערת: 76%
אחר: 16%
ראו גם

לפלנד
גביע אלדאו

| --- | --- |


 ענף:  כדורגל
 תאריך ייסוד:  1914
 תאריך פירוק:  1959
 ארגון מפעיל:  התאחדות הכדורגל הארגנטינאית והתאחדות הכדורגל האורוגוואית
 מספר מתמודדים:  2
 מדינות משתתפות:  ארגנטינה ואורוגוואי
 יבשת:  דרום אמריקה
 זוכה אחרון/נה:  ארגנטינה ריבר פלייט
 הכי הרבה זכיות:  ארגנטינה ריבר פלייט (5)
 
גביע אלדאו (בספרדית: Copa Aldao), שנקרא גם גביע ריו דה לה פלטה (Copa Río de La Plata), או האליפות הריופלטנסית (Campeonato Rioplatense), היה תחרות כדורגל בינלאומית רשמית, ששוחקה לראשונה ב-1914 ואורגנה על ידי התאחדות הכדורגל הארגנטינאית והתאחדות הכדורגל האורוגוואית. היה זה הטורניר הבינלאומי לקבוצות החשוב ביותר ביבשת דרום אמריקה באותה העת, והשתתפו בו נציגות של שתי הליגות הבכירות ביבשת.
הגביע הפגיש את אלופות ליגת העל הארגנטינאית וליגת העל האורוגוואית, תחילה במפגש אחד, ובמהדורות האחרונות - במשחקי בית וחוץ.
בפרסומי CONMEBOL תחרות זו מוזכרת כאחת מהמבשרים של גביע ליברטדורס, בהיותה בין הראשונות שהפגישו באופן רשמי קבוצות ממדינות שונות בדרום אמריקה.
היסטוריה

בתחילת המאה העשרים החלו להתארגן על ידי ההתאחדויות של ארגנטינה ואורוגוואי "האליפויות הריופלטנסיות" ("campeonatos rioplatenses"), טורנירים שונים שהפגישו בין קבוצות משתי המדינות. קונפדרציית CONMEBOL מתייחסת למשחקים אלו כמשחקים הבינלאומיים-רשמיים הראשונים בין קבוצות בדרום אמריקה.
ב-1905 נוסדו הטורנירים הראשונים, הקאפ טיי קומפטישן (בספרדית: Cup Tie Competition; נקרא גם "קופה דה קומפטנסייה שבלייה-בוטל", Copa de Competencia Chevallier Boutell) והקופה דה אונור קוסנייר (Copa de Honor Cousenier), שהפגישו את מחזיקות הגביעים הלאומיים הארנטינאיים "קומפטנסייה" ו"אונור", בהתאמה, עם מקבילותיהן האורוגוואיות. בעשור הבא נוסד גביע אלדאו, שהיה לחשוב מבין הטורנירים הללו מאחר שהפגיש בין אלופות ליגות העל של שתי המדינות, ומכיוון ששרד לאורך זמן - הגביע המשיך להיות משוחק גם עם בוא עידן המקצוענות, בשנות השלושים, ועד לאמצע שנות החמישים של המאה העשרים, לסירוגין.
הגביע נתרם על ידי ד"ר ריקרדו אלדאו, נשיא התאחדות הכדורגל הארגנטינאית, ומכאן אחד משמותיו של הטורניר. כיום מוצג הגביע במוזיאון של ריבר פלייט, הזוכה האחרונה בגביע.
בשנת 1923 שוחק טורניר דומה בשם "קופה קמפאונטו דל ריו דה לה פלטה" על ידי אלופות ליגת ההתאחדות הפורשת בארגנטינה והליגה הפורשת באורוגוואי.
בשנים 1942 ו-1957 הפיינליסטיות היו ריבר פלייט ונסיונל, ובשנתיים הללו לא שוחקו משחקי הגומלין שתוכננו, אך גם לא הוכרזו הזוכות רשמית. למרות זאת, יש המוסיפים תואר אחד לכל אחת בגין שנים אלו (לאור ניצחונן במשחק הראשון). בשנים 1945 ו-1946 שוחק גם טורניר מקביל לסגניות האלופות בארגנטינה ובאורוגוואי בשם קופה דה קונפרטרנידד אסקובר-חרונה (Copa de Confraternidad Escobar-Gerona).
לאחר 1957 סירבו האלופות להשתתף בתחרות עקב אילוצי לוח זמנים. תחרויות בעלות אופי דומה שהתקיימו בשנים 1997, 1998, 2013 ו-2014 נחשבות לידידותיות, לא רשמיות (והוא הדין לצמד מפגשים בין אלופות המדינות בשנת 1946).
משחקי גמר גביע אלדאו

| שנה | אלופה | תוצאה | סגנית |
| --- | --- | --- | --- |
| 1916 | אורוגוואי נסיונל | 0:1 | ארגנטינה ראסינג קלוב |
| 1917 | ארגנטינה ראסינג קלוב | 2:2 ; 1:2 | אורוגוואי נסיונל |
| 1918 | ארגנטינה ראסינג קלוב | 1:2 | אורוגוואי פניארול |
| 1919 | אורוגוואי נסיונל | 0:3 | ארגנטינה בוקה ג'וניורס |
| 1920 | אורוגוואי נסיונל | 1:2 | ארגנטינה בוקה ג'וניורס |
| 1927 | ארגנטינה סן לורנסו | 0:1 | אורוגוואי רמפלה ג'וניורס |
| 1928 | אורוגוואי פניארול | 0:3 | ארגנטינה הוראקן |
| 1936 | ארגנטינה ריבר פלייט | 1:5 | אורוגוואי פניארול |
| 1937 | ארגנטינה ריבר פלייט | 2:5 | אורוגוואי פניארול |
| 1938 | ארגנטינה אינדפנדיינטה | 1:3 | אורוגוואי פניארול |
| 1939 | ארגנטינה אינדפנדיינטה | 0:5 | אורוגוואי נסיונל |
| 1941 | ארגנטינה ריבר פלייט | 1:6 ; 1:1 | אורוגוואי נסיונל |
| 1945 | ארגנטינה ריבר פלייט | 1:2 ; 2:3 | אורוגוואי פניארול |
| 1947 | ארגנטינה ריבר פלייט | 3:4 ; 1:3 | אורוגוואי נסיונל |
משחקי גמר גביע אלדאו > סיכום זכיות לפי קבוצה

| קבוצה | זכיות | סגנויות |
| --- | --- | --- |
| ארגנטינה ריבר פלייט | 5 | 0 |

| אורוגוואי נסיונל | 3 | 4 |

| ארגנטינה ראסינג קלוב | 2 | 1 |

| ארגנטינה אינדפנדיינטה | 2 | 0 |

| אורוגוואי פניארול | 1 | 5 |

| ארגנטינה סן לורנסו | 1 | 0 |
מהדורות שלא הוכרעו

| שנה | אלופה | תוצאה | סגנית | הערות |
| --- | --- | --- | --- | --- |
| 1913 | ארגנטינה אסטודיאנטס לה פלאטה | - | אורוגוואי ריבר פלייט פוטבול קלוב | בוטל עקב גשם |
| 1940 | אורוגוואי נסיונל | 2:2 | ארגנטינה בוקה ג'וניורס | בוקה סירבה לשחק הארכה וירדה מהמגרש. הגביע ניתן לנסיונל, אך התואר לא הוכר רשמית. |
| 1942 | אורוגוואי נסיונל | 0:4 | ארגנטינה ריבר פלייט | הגומלין לא שוחק והטורניר לא הושלם. התואר לא הוכר רשמית. |
| 1957 | ארגנטינה ריבר פלייט | 1:2 | אורוגוואי נסיונל | הגומלין לא שוחק והטורניר לא הושלם. התואר לא הוכר רשמית. |
הערות שוליים

↑  מאז ייסוד קופה אמריקה ב-1916 ועד לשנת 1939, זכו בו רק אורוגוואי (7 פעמים), ארגנטינה (5) וברזיל (2), ובאחרונה לא התקיימה ליגה כלל ארצית עד 1959
↑  ספרה של קונמבול, "50 שנות גביע ליברטדורס של אמריקה", כרך 1 עמוד 12.
גאנסו (כדורגלן)

פאולו הנריקה צ'אגס דה לימה (בפורטוגזית: Paulo Henrique Chagas de Lima הידוע כפאולו הנריקה גאנסו או רק בכינוי גאנסו (Ganso) שפירושו "האווז" בפורטוגזית; נולד ב-12 באוקטובר 1989 באנאנינדואה שבברזיל) הוא כדורגלן ברזילאי המשחק בעמדת הקשר ההתקפי בפלומיננסה ובנבחרת ברזיל.
קריירה > סנטוס

פאולו הנריקה צ'אגס דה לימה הידוע בכינוי גאנסו נולד בעיר אנאנינדואה שבברזיל ומגיל צעיר הצטרף למחלקת הנוער של טונה לוסו המקומית כשהתגלה על ידי ג'יובאני דה סילבה מאמן נבחרת ברזיל דאז. כשהוא בן 15 הצטרף למחלקת הנוער של פאיסנדו וממנה בשנת 2005 הצטרף לזו של סנטוס. בשנת 2007, החלים גנסו מפציעה שהשביתה אותו לתקופה של שישה חודשים וסייע לסנטוס לזכות בגמר הקמפאונטו פאוליסטה עד גיל 20. גנסו לבש את החולצה עם המספר 10 בקופה סאו פאולו לשנת 2008 כשסנטוס הודחה ברבע הגמר על ידי אינטרנסיונל. ב-2 במאי 2010, סייע גנסו לסנטוס להדיח את סנטו אנדרה בגמר הקמפאונטו פאוליסטה וזכה עם סנטוס באליפות. בחודש אוקטובר 2010, האריך גנסו את חוזהו בסנטוס עד לפברואר 2015, כשסעיף השחרור שלו מהקבוצה עומד על 50 מיליון אירו.
קריירה > סאו פאולו

ב-20 בספטמבר 2012 לאחר משא ומתן עיקש בין הקבוצות, חתם גאנסו לחמש שנים בסאו פאולו ששילמה עבורו לסנטוס 23.940 מיליון ריאל ברזילאי. והוא קיבל את החולצה עם המספר 8. בתחילת דרכו בסאו פאולו הציג גאנסו כושר משחק ברמה גבוהה אך לעיתים התקשה להביא את יכולותיו לידי ביטוי. באוקטובר 2013, קיבל גאנסו את החולצה עם המספר 10 אותה לבש בסנטוס וקיווה כי יוכל לשמור על יציבות ולהציג יכולת מרשימה יותר. בשנת 2016, חזר גאנסו לכושר מלא והצליח להתאושש כמעט באופן מוחלט מפציעות רבות שליוו אותו לאורך תקופתו בסאו פאולו. יחד עם החלוץ ג'ונתן קאלרי הצליח גאנסו להוביל את סאו פאולו עד לחצי גמר  גביע הליברטדורס אך בשל פציעה נכשל בניסיונו לסייע לקבוצה להשיג את הכרטיס לגמר. במהלך תקופתו בסאו פאולו רשם גאנסו 221 הופעות בהן כבש 24 שערים ורשם עוד 49 בישולים.
קריירה > סביליה

ב-16 ביולי 2016, יצא גאנסו לראשונה לאירופה כשחתם בסביליה מהלה ליגה ששילמה עבורו 10 מיליון אירו. ב-31 באוגוסט 2018 הושאל לאמיין. ב-31 בינואר 2019 חזר לברזיל וחתם לחמש שנים בפלומיננסה.
קריירה בינלאומית

גאנסו שיחק בעברו בנבחרות הצעירות של ברזיל אך החל 2010 נמנה עם סגל נבחרת ברזיל. ב-10 באוגוסט 2010, ערך גנסו את הופעת הבכורה שלו במדי נבחרת ברזיל במשחק ידידות נגד נבחרת ארצות הברית. גאנסו היה חלק מנבחרת ברזיל שזכתה במדליית כסף באולימפיאדת לונדון (2012). בשל פציעותיהם של דוגלאס קוסטה וקאקא, נמנה גנסו עם סגל נבחרת ברזיל לקופה אמריקה 2016.
גביע אירופה בכדורגל חופים

| --- | --- |
 ענף:  כדורגל חופים
 תאריך ייסוד:  1998
 ארגון מפעיל:  BSWW
 מספר מתמודדים:  8
 יבשת:  אירופה
 זוכה:  פורטוגל פורטוגל (זכייה שביעית)
 הכי הרבה זכיות:  פורטוגל פורטוגל (7 זכיות)
 EBSC
 
גביע אירופה בכדורגל חופים (באנגלית: Euro Beach Soccer Cup, הידועה גם תחת הקיצור EBSC) היא תחרות כלל אירופית דו-שנתית (בעבר הייתה תחרות במתכונת שנתית) בכדורגל חופים בין נבחרות גברים אירופאיות בכדורגל חופים, בטורניר שאורגן על ידי ארגון כדורגל החופים העולמי (BSWW). האליפות נוסדה ב-1998 ונחשבת לאחת מתחרויות כדורגל החופים הוותיקות ביותר באירופה ובעולם.
היסטוריה

מבחינה היסטורית, שמונה הקבוצות עם הדירוג הגבוה ביותר של העונה החולפת באליפות אירופה בכדורגל חופים מעפילה לגביע אירופה. הטורניר נערך לראשונה בשנת 1998, ביחד עם פתיחת טורניר אליפות אירופה. עד לשנת 2010 גביע אירופה נערך אחת לשנה, אך משנה זו הגביע הפך להיות אירוע של אחת לשנתיים.
נבחרת פורטוגל היא הנבחרת המצליחה ביותר והאלופה הנוכחית, לאחר שזכתה בגביע אירופה בכדורגל חופים בפעם השביעית בשנת 2016.
הגביע משוחק במתכונת של טורניר נוקאאוט, בשונה מהשנים 1998, 2008 ו-2014, שבהן נערך קודם כל שלב בתים כהכנה לשלבי הנוקאאוט.
בשנת 2016, ארגון ה-BSWW הקים את גרסת הנשים של גביע אירופה בכדורגל חופים, המתקיימת במתכונת שנתית.
טורנירי גברים > הנבחרות המצליחות ביותר

| נבחרת | תארים | סגנויות | מקום שלישי | מקום רביעי |
| --- | --- | --- | --- | --- |
| פורטוגל פורטוגל | 7 (1998, 2001, 2002, 2003, 2004, 2006, 2016) | 3 (1999, 2010, 2012) | 3 (2005, 2007, 2009) | - |
| ספרד ספרד | 4 (1999, 2008, 2009, 2014) | 4 (1998, 2001, 2002, 2004) | 1 (2003) | 1 (2010) |
| רוסיה רוסיה | 2 (2010, 2012) | 1 (2005) | 2 (2014, 2016) | - |
| שווייץ שווייץ | 1 (2005) | 3 (2008, 2009, 2014) | 1 (2012) | 2 (2006, 2007) |
| אוקראינה אוקראינה | 1 (2007) | - | - | 1 (2005) |
| צרפת צרפת | - | 3 (2003, 2006, 2007) | 2 (1999, 2002) | 1 (2004) |
| איטליה איטליה | - | 1 (2016) | 5 (1998, 2001, 2004, 2006, 2010) | 3 (1999, 2002, 2012) |
| אזרבייג'ן אזרבייג'ן | - | - | 1 (2008) | - |
| גרמניה גרמניה | - | - | - | 3 (1998, 2001, 2003) |
| הונגריה הונגריה | - | - | - | 2 (2009, 2016) |
| יוון יוון | - | - | - | 1 (2014) |
| נורווגיה נורווגיה | - | - | - | 1 (2008) |
טורנירי גברים > דירוג כללי

נכון לשנת 2016
| מקום | נבחרת | הופעות | משחקים | ניצחונות | ניצחונות בהארכה | ניצחונות בפנדלים | הפסדים | שערי זכות | שערי חובה | הפרש שערים | נקודות |
| --- | --- | --- | --- | --- | --- | --- | --- | --- | --- | --- | --- |
| 1 | פורטוגל פורטוגל | 13 | 42 | 31 | 2 | 3 | 6 | 237 | 146 | 91+ | 100 |
| 2 | ספרד ספרד | 15 | 44 | 28 | 0 | 1 | 15 | 243 | 160 | 83+ | 85 |
| 3 | שווייץ שווייץ | 14 | 42 | 18 | 0 | 2 | 22 | 203 | 198 | 5+ | 56 |
| 4 | איטליה איטליה | 14 | 40 | 15 | 1 | 1 | 23 | 217 | 210 | 7+ | 48 |
| 5 | צרפת צרפת | 12 | 35 | 15 | 1 | 1 | 18 | 181 | 197 | 16- | 48 |
| 6 | רוסיה רוסיה | 6 | 18 | 14 | 0 | 0 | 4 | 88 | 48 | 40+ | 42 |
| 7 | אוקראינה אוקראינה | 3 | 9 | 6 | 0 | 0 | 3 | 41 | 31 | 10+ | 18 |
| 8 | פולין פולין | 4 | 12 | 5 | 0 | 1 | 6 | 41 | 57 | 16- | 16 |
| 9 | הונגריה הונגריה | 5 | 15 | 4 | 0 | 1 | 10 | 48 | 76 | 28- | 13 |
| 10 | אנגליה אנגליה | 3 | 9 | 4 | 0 | 0 | 5 | 31 | 37 | 6- | 12 |
| 11 | גרמניה גרמניה | 5 | 16 | 3 | 0 | 1 | 12 | 66 | 92 | 26- | 10 |
| 12 | בלגיה בלגיה | 3 | 9 | 3 | 0 | 0 | 6 | 45 | 51 | 6- | 9 |
| 13 | אזרבייג'ן אזרבייג'ן | 2 | 6 | 2 | 0 | 0 | 4 | 21 | 25 | 4- | 6 |
| 14 | נורווגיה נורווגיה | 2 | 6 | 2 | 0 | 0 | 4 | 24 | 44 | 20- | 6 |
| 15 | טורקיה טורקיה | 1 | 3 | 1 | 0 | 0 | 2 | 9 | 13 | 4- | 3 |
| 16 | אוסטריה אוסטריה | 2 | 6 | 1 | 0 | 0 | 5 | 23 | 47 | 24- | 3 |
| 17 | יוון יוון | 2 | 6 | 0 | 1 | 0 | 5 | 18 | 33 | 15- | 2 |
| 18 | רומניה רומניה | 1 | 3 | 0 | 0 | 0 | 3 | 6 | 15 | 9- | 0 |
| 19 | הולנד הולנד | 1 | 3 | 0 | 0 | 0 | 3 | 10 | 25 | 15- | 0 |
| 20 | אירלנד אירלנד | 1 | 3 | 0 | 0 | 0 | 3 | 9 | 32 | 23- | 0 |
| 21 | סרביה סרביה | 2 | 5 | 0 | 0 | 0 | 5 | 6 | 33 | 27- | 0 |
טורנירי נשים > הנבחרות המצליחות ביותר

| נבחרת | תארים | סגנויות | מקום שלישי | מקום רביעי |
| --- | --- | --- | --- | --- |
| רוסיה רוסיה | 2 (2018, 2019) | - | - | - |
| ספרד ספרד | 1 (2016) | 2 (2018, 2019) | - | - |
| אנגליה אנגליה | 1 (2017) | - | - | 3 (2016, 2018, 2019) |
| שווייץ שווייץ | - | 2 (2016, 2017) | 2 (2018, 2019) | - |
| פורטוגל פורטוגל | - | - | 1 (2017) | - |
| הולנד הולנד | - | - | 1 (2017) | - |
| צ'כיה צ'כיה | - |  | - | 1 (2017) |
ראו גם

כדורגל חופים
אליפות אירופה בכדורגל חופים
ג'יין רוברטס

| --- | --- |

 לידה:  8 במאי 1929 אולבני, ארצות הברית 
 פטירה:  5 בספטמבר 1984 (בגיל 55) אלמירה, ארצות הברית 
 מדינה:  ארצות הברית 
 מקום לימודים:  מכללת סקידמור 
 שפות היצירה:  אנגלית 
 יצירות בולטות:  The Oversoul Seven Trilogy 
 בן או בת זוג:  Robert Fabian Butts 
 
ג'יין רוברטס (8 במאי 1929 - 5 בספטמבר 1984) הייתה סופרת ומשוררת אמריקאית. פרסמה קובצי שירה, סיפורים קצרים, ספרי ילדים ורומנים.
נולדה בסרטוגה ספרינגס שבניו יורק. בגיל 35 טענה כי חוותה הארה שהובילה להתעוררות של התודעה, ובעקבותיה החלה לתקשר עם ישות בשם סת'. יחד עם בעלה, הצייר רוברט בטס, הוציאה שבעה ספרים בסדרת הספרים "סת". שישה מהם הכתיב לטענתה סת' באמצעותה, בפגישות שהתקיימו בביתם פעמיים בשבוע במשך עשרים שנה.
רוברטס נפטרה בשנת 1984. הספרים של סת' תרמו להפצת הרעיונות הרוחנים של תרבות העידן החדש.
ג'יין רוברטס היא אחת ממייסדות החשיבה של העידן החדש ועבודת התקשור שלה עם סת' נתנה לגיטימציה להתפתחות מסיבית של התקשור ברחבי העולם.
גיבתון צווארון

| גיבתון צווארון |
| --- | --- |
 גיבתון צווארון בנפאל
מצב שימור
 מצב שימור: סכנת הכחדה חמורה סכנת הכחדה חמורה (CR) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: תרופודה
משפחה:: גיבתוניים
סוג:: גיבתון
מין:: גיבתון צווארון
שם מדעי
 Emberiza aureola ‏פאלאס, 1773

ביצים של גיבתון צווארון, אוסף מוזיאון טולוז
גיבתון צווארון (שם מדעי: Emberiza aureola) הוא מין של ציפור שיר ממשפחת הגיבתוניים, המצוי ברחבי דרום־מזרח אסיה והמזרח הפלארקטי. שם הסוג Emberiza הוא מ-Embritz, גיבתון בגרמנית עתיקה. שם המין הספציפי aureola הוא מלטינית ומשמעותו "זהוב".
בישראל הוא מזדמן נדיר מאוד, בעיקר בין ספטמבר לנובמבר. 12 תצפיות תועדו עד עתה, האחרונה מביניהן באוגוסט 2007 בעמק החולה.
עד שנת 2004, האיגוד הבינלאומי לשימור הטבע דירג את מצב השימור של גיבתון הצווארון ללא חשש, אך מאז 2004, הוא הידרדר בהדרגה עד למעמד של מין בסכנת הכחדה חמורה עקב ירידה מהירה בגודל האוכלוסייה. ירידה זו מיוחסת לצייד הנרחב של המין בסין, דרכה עוברים רוב הפרטים במהלך הנדידה.
תיאור

גיבתון צווארון הוא ציפור שיר קטנה, אורכו בין 14 ל-16 ס"מ ומשקלו בין 17 ל-26 גרם. יחסית לגיבתון הוא נחשב גדול וחסון.
לזכר בלבוש חיזור יש חלקים תחתונים בגוון צהוב בהיר עם פסי צד שחורים, חלקים עליונים חומים, פנים וגרון שחורים ומקור ורדרד. לנקבה גב אפור-חום מפוספס בכבדות, וחלקים תחתונים צהובים פחות בהשוואה לזכר. יש לה פנים לבנבנות עם כיפה כהה, פסי עין ולחיים. הצעיר דומה לה, אך אצלו הצבע הכללי של החלקים התחתונים והפנים הוא צהוב-בז'.
תפוצה ובית גידול

תת-המין Schoeniclus aureolus aureolus מקנן בטייגות של פינלנד ועד לים ברינג ונודד לאזור הודו-סין. תת-המין Schoeniclus aureolus ornatus מקנן מנהר אמור ועד למנצ'וריה, צפון קוריאה, קמצ'טקה ואיי קוריל. הוא נודד, חורף בדרום מזרח אסיה, הודו ודרום סין. זהו מזדמן נדיר אך קבוע למערב אירופה. ישנם גם כ-4 תצפיות מהאיים האלאוטיים של אלסקה ותצפית בודדת ב-2017 מלברדור, קנדה. המין חורף בלהקות גדולות בשטחים מעובדים, בשדות אורז ובשטחי עשב, ומעדיף ללון בשדות אורז.
קינון

גיבתון צווארון מקנן בשטחים פתוחים המורכבים משדות אורז יבשים לחיפוש מזון וחישות קנים בקרבת מקור מים למנוחה. הוא מטיל ארבע עד שש ביצים בקן על הקרקע. מזונו מורכב בעיקר מזרעים, אולם את הצעירים הוא מאכיל בחרקים.
שימור

מספריו ירדו באופן חד מאז תחילת שנות ה-2000, והמין נחשב כיום בסכנת הכחדה חמורה. הירידה במספרים של גיבתון הצווארון עשויה להיגרם מלכידה משמעותית במהלך הנדידה ובמיוחד באתרי חורף. ציפורים מוברחות ואז נתפסות ברשתות ערפל, כדי להימכר לצריכה כ"דרורים" או "ציפורי אורז". למרות שהפעולות האלו הוגבלו לאזור קטן בדרום סין, הוא הפך לנפוץ יותר ופופולרי יותר ככלי להגדלת העושר, וציידים נוסעים כעת למרחקים ארוכים כדי למצוא מספיק ציפורים. שינויים בשיטות ההשקיה של שדות אורז הפחיתו את האיכות והכמות של בתי הגידול החורפיים, לרבות אובדן כיסי מים, ואובדן חישות קנים שהפחית את אתרי הלינה הזמינים.
גלריה

גיבתון צווארון נקבה
זכר בשירה
איור של זכר עם קן וביצים
הערות שוליים

↑  גיבתון צווארון באתר הרשימה האדומה של IUCN
↑  Jobling, James A. (2010). The Helm Dictionary of Scientific Bird Names. London, United Kingdom: Christopher Helm. pp. 62, 145. ISBN 978-1-4081-2501-4.
↑  ד"ר יואב פרלמן, גיבתון צווארון-אתר הצפרות הישראלי, באתר www.birds.org.il
1 2 3  גיבתון צווארון, באתר האיגוד הבינלאומי לשימור הטבע (באנגלית)
בלומפונטיין

| --- | --- |
סמל בלומפונטייןסמל בלומפונטיין

 מדינה:  דרום אפריקה דרום אפריקה
 פרובינציה:  המדינה החופשית המדינה החופשית
 תאריך ייסוד:  1846
 על שם:  פרח, מזרקה 
 שטח:  236.17 קמ"ר
 גובה:  1,395 מטרים
 אוכלוסייה:  ‏
  ‑ בעיר:  256,185 (2011)
  ‑ במטרופולין:  747,431 (2011)
  ‑ צפיפות:  1,100 נפש לקמ"ר (2011)
 קואורדינטות:  29°06′00″S 26°13′00″E﻿ / ﻿29.1°S 26.216666666667°E﻿ / -29.1; 26.216666666667 
 אזור זמן:  UTC +2
 http://www.bloemfontein.co.za/
  מפת מיקום  מפה מפורטת   (למפת דרום אפריקה מוגדלת) פרטוריה קייפטאון יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבלומפונטיין(למפת דרום אפריקה רגילה) פרטוריה קייפטאון יוהנסבורג דרבן פורט אליזבת נמיביה בוטסואנה זימבבואה מוזמביק לסוטו אסוואטיני האוקיינוס ההודיבלומפונטיין(למפת המדינה החופשית רגילה) הריסמית' ליידיברנד ססולבורג ולקוםבלומפונטיין(למפת המדינה החופשית מוגדלת) הריסמית' ליידיברנד ססולבורג ולקוםבלומפונטיין  he tabBackground:;tabBorder:#aaa;defaultTab:0;
 
לילה בבלומפונטיין
בלומפונטיין (באנגלית: Bloemfontein) היא בירת פרובינציית המדינה החופשית ומשמשת כאחת משלוש ערי הבירה של רפובליקת דרום אפריקה, יחד עם פרטוריה וקייפטאון. בלומפונטיין משמשת כבירתה המשפטית של דרום אפריקה, ובה נמצא בית המשפט העליון של המדינה. העיר ממוקמת בגובה 1,395 מטרים מעל פני הים. מספר התושבים בה הוא כ-369,000, ומספר התושבים בפריפריה הוא כ-645,000. העיר ידועה בכינוי "עיר הוורדים" בזכות פסטיבל הוורדים השנתי המתקיים בה וכמות הוורדים הגדולה הצומחת באזור.
היסטוריה

האזור היה מיושב על ידי שבטים אפריקאים עד שנכבש על ידי הבורים (אפריקנרים) ולאחר מכן על ידי האימפריה הבריטית. בשנת 1846 אוכלס האזור בחיילים של רב-סרן בצבא הבריטי, הנרי דאגלס, שהקימו מוצב חוץ באזור טראנסורניה ולאחר מכן החלה לצמוח עיר.
בשנים 1848–1854 הייתה העיר בשליטת ריבונות נהר אורנג' ולאחר מכן מדינת אורנג' החופשית. בשנים 1854–1902 שימשה העיר כבירת מושבת הנהר אורנג' של הבריטים ולאחר מכן כבירת מדינת אורנג' החופשית.
כעיר הבירה, צמחה אוכלוסיית בלומפונטיין במהרה. בשנת 1890 נבנתה מסילת רכבת שחיברה את בלומפונטיין לקייפטאון. שנים אחדות לאחר מכן עזרה מאוד מסילה זו לבריטים לכבוש את העיר במלחמת הבורים השנייה, לאחר שב-1899 נכשלה ועידת בלומפונטיין שהתקיימה בעיר בניסיון למנוע את המלחמה. הוועידה הייתה הניסיון האחרון למנוע את המלחמה ולאחר שלא הצליחה החלה המלחמה בין האימפריה הבריטית לטרנסוואל ולאחר מכן גם מדינת אורנג' החופשית. ב-12 במרץ 1900 כבשו הבריטים את העיר וכלאו את הבורים במחנות ריכוז, כולל נשים וילדים. כיום יש אנדרטה בפאתי העיר לזכר 45,000 נשים וילדים שמתו במחנות אלו.
בשנת 1910 הפכה בלומפונטיין לעיר הבירה השיפוטית של איחוד דרום אפריקה, והמשיכה למלא תפקיד זה גם עם הכרזת רפובליקת דרום אפריקה ב-1961.
גאוגרפיה

בלומפונטיין ממוקמת במרכז דרום אפריקה, בקצה הדרומי של רמת הייולד בגובה 1,400 מטרים מעל פני הים. גובל בדרום באזור הצחיח למחצה  קארו. העיר ממוקמת על אזור שטוח עם מספר גבעות על אדמת מרעה.
חינוך

בעיר ממוקמות שתי אוניברסיטאות:
אוניברסיטת המדינה החופשית
האוניברסיטה הקומה בשנת 1904 בשם 'אוניברסיטת גריי' והלימודים היו בשפה האנגלית.
מאוחר יותר שונה שמה ל 'האוניברסיטה של מדינת אורנג' החופשית.
והלימודים החלו בשפת הבורים (אפריקנרים).
בשנת 2001 שונה שמה ל'אוניברסיטת המדינה החופשית'.
הלימודים באוניברסיטה כוללים לימודי: רפואה, ספורט, מדעי החברה, אומנות מודרנית ועוד.
האוניברסיטה הטכנולוגית המרכזית
הוקמה בשנת 1981 כ'טכניון'.
ספורט

"אצטדיון המדינה החופשית" (ואדאקום פארק) והקומפלקס סביבו הם מרכז הספורט באזור. האצטדיון משמש כבית לקבוצת הראגבי Free State Cheetahs ולקבוצת The Central Cheetahs וגם לקבוצת הכדורגל בלומפונטיין סלטיק. אשר משחקת בליגה הבכירה בדרום אפריקה. אצטדיון המדינה החופשית אירח בשנת 2010 את גביע העולם בכדורגל.
מספר המושבים באצטדיון הוא 48,000.
צפונית לאצטדיון נמצא אצטדיון Good Year Park המשמש את קבוצת הקריקט The Gestetner Eagles.
אתרים

בעיר מספר אתרים חשובים מבחינה תיירותית ובהם: